open-index/open-wikipedia-markdown huggingface dataset:
Oddvar Krogh

**Oddvar Krogh** () er ein norsk tidlegare friidrettsutøvar frå Degernes som tevla i sleggjekasting. Krogh, som var medlem av Sarpsborg IL, vart noregsmeister i sleggjekast fem gongar; 1958, 1959, 1963, 1964 og 1965, og vann i tillegg to sølvmedaljar og ein bronsemedalje i NM. Han bur i Sarpsborg.

### Aktiv
Krogh vann sitt fyrste NM-gull i 1958. Same året deltok han i EM i friidrett 1958, der han enda som syttandemann med 58,33 m. I oktober månad passerte han 60-metersgrensa, fyrst med 60,32 m og så to veker seinare me 60,96 m. Året etter forbetra han i juni månad noregsrekorden i sleggjekast til 63,35 m, ein rekord Sverre Strandli hadde hatt hevd på i 10 år. To månader rekordkastet forsvarte Krogh NM-tittelen i øvinga med eit kast på 61,52 m, nok til at han vart tildelt kongepokalen.

Etter at Strandli i perioden 1960-62 hadde forbetra den norske sleggjerekorden ved tre høve, sist til 63,88 m, sende Krogh sleggja heile 64,83 meter avgarde i eit stemne i Moss 21. august 1963. Den 19. september 1964 vart han så fyrste nordmann over 65 meter då han vann sleggjetevlinga under landskampen Italia-Noreg-Sverige på olympiastadion i Roma og flytta den norske rekorden til 65,80 meter. Rekorden vart ståande i 11 år.

### Medaljar i norske meisterskap
*1957: Bronsemedalje i sleggjekasting – 55,24 m
*1958: Gullmedalje i sleggjekasting – 58,62 m, framom Magne Føleide (55,05 m)
*1959: Gullmedalje i sleggjekasting – 61,52 m, framom Sverre Strandli
*1960: Sølvmedalje i sleggjekasting – 61,15 m, bakom Sverre Strandli (61,52 m)
*1961: Bronsemedalje i sleggjekasting – 60,23 m
*1962: Sølvmedalje i sleggjekasting – 62,71 m, bakom Sverre Strandli (63,16 m)
*1963: Gullmedalje i sleggjekasting – 62,01 m, framom Odd Sangvik
*1964: Gullmedalje i sleggjekasting – 62,61 m, framom Sverre Strandli (62,15 m)
*1965: Gullmedalje i sleggjekasting – 63,86 m, framom Magne Føleide (61,58 m)
*1966: Gullmedalje i sleggjekasting – 60,64 m, framom Sverre Strandli (59,48 m)
*1967: Sølvmedalje i sleggjekasting – 58,20 m, bakom Arne Lothe

## Kjelder
*Magnus Breili: *Sport i navn & tall*. 1971
*friidrett.no
Hatzeva

**Hatzeva** (hebraisk skrift חֲצֵבָה) er ein moshav sør i Israel. Han ligg i Arava, 12&nbsp;km nord for Ein Yahav og høyrer til Sentral-Arava regionale kommune. Han er kalla opp etter den nærliggande Hatzeva-festninga. I 2005 hadde han eit folketal på kring 400. Hatzeva vart opphavleg grunnlagd i 1965 som ei Nahal-busetjing nær Aravavegen og vart ein moshav i 1968. I 1971 vart han flytta noko. Nær moshaven ligg Hatzefa feltskule, som ligg der moshaven opphavleg låg fram til 1971.

## Kjelder

**Denne artikkelen bygger på «[[:en:Hatzeva|Hatzeva]]» frå ,  den 9. september 2015.*
Idan i Israel

**Idan** (hebraisk skrift עִדָּן, òg skrive **Iddan**) er ein moshav i Arava-regionen sør i Israel. Han høyrer Sentral-Arava regionale kommune.

## Historie
Moshaven vart grunnlagd i 1980 av immigrantar frå Canada, USA og Sør-Afrika, som hadde organisert seg i 1976. Han vart kalla opp etter den nærliggande Idan-elva, som igjen fekk namn etter det arabiske namnet på elva, Wadi al-Aidan. I 2005 hadde han 150 innbyggjarar. Etter Den israelsk-jordanske fredsavtalen, vart noko av landområdet til Idan gjeve over til Jordan.

## Plassering
Mellom Idan og Hatzeva går ein teneste veg, kalla Fredsvegen. Jewish National Fund laga Fredsvegen langs grensa mellom Israel og Jordan, for innbyggjarane i det sentrale Arava, etter den israelsk-jordanske fredsavtalen vart underteikna i 1994. Vegen går langs foten av Aravaklippene, ovanom Edomfjella, og er omgjeve av åkrar og sandområde.

## Kjelder

**Denne artikkelen bygger på «[[:en:Idan, Israel|Idan, Israel]]» frå ,  den 9. september 2015.* 
*** oppgav desse kjeldene:*
Paran i Israel

**Paran** (hebraisk skrift פָּארָן) er ein liten moshav i Arabahdalen sør i Israel. Han ligg kring 100&nbsp;km nord for Eilat og høyrer til Sentral-Arava regionale kommune. I 2009 hadde han eit folketal på kring 100 familiar.

## Historie
Moshaven er kalla opp etter eit namn frå Bibelen (Første Mosebok 21:20-21): «Gud var med guten, og han voks til. Han budde i ørkenen og vart bogeskyttar. Han budde i **Paran-ørkenen**, og mor hans skaffa han ei kone frå Egypt.»

## Kjelder

**Denne artikkelen bygger på «[[:en:Paran, Israel|Paran, Israel]]» frå ,  den 9. september 2015.* 
*** oppgav desse kjeldene:*
Tzofar

**Tzofar** (hebraisk skrift צוֹפָר) er ein moshav sør i Israel, nær Veg 90, kring 120&nbsp;km nord for Eilat. Han ligg sør for Sapir og nord for Tzukim. Han er ein del av Sentral-Arava regionale kommune. I 2005 hadde han eit folketal på kring 300. Namnet kjem frå den nærliggande Tzofar-elva og refererer òg til ein av «venene» til Job (t.d. Job 2:11). I Negev er det òg andre kibbutzar med namna til to andre av «venene»: Mahane Bildad i midten og Elifaz sør i Arava.

## Historie
Busetnaden vart opphavleg grunnlagd som ei Nahal-busetjing i 1968 der Bildadleiren ligg i dag. I 1975 vart grunnlagd som ein moshav av bybuarar og lokale moshav-innbyggjarar og flytta fleire kilometer nordover til dagens plassering.

Etter fredsavtalen mellom Israel og Jordan, vart noko landområde i Tzofar overført til Jorda, men Israel leigde landområdet attende, slik at dei israelske arbeidarane frå moshaven framleisk kunne dyrke dette området.

## Kjelder

**Denne artikkelen bygger på «[[:en:Tzofar|Tzofar]]» frå ,  den 9. september 2015.* 
*** oppgav desse kjeldene:*
Sapir i Israel

**Sapir** (hebraisk skrift סַפִּיר) er ein fellesbusetnad nær Veg 90 sør i Israel. Han er ein del av Sentral-Arava regionale kommune.  Han vart grunnlagd i 1978 og er kalla opp etter Pinchas Sapir.

Busetnaden, som vart planlagt av arkitekten Gershon Tzippor, vart hovudsakleg grunnlagd for å gje bustader til kommunearbeidarar i den regionale kommunen. Etter kvart som tida gjekk endra dette seg, og i dag bur det folk her med forskjellige yrke, i motsetnad til dei andre busetnadane i Arava, som hovudsakleg driv med jordbruk.

Nær busetnaden ligg det ein naturpark og ei flystripe.

## Kjelder

**Denne artikkelen bygger på «[[:en:Sapir, Israel|Sapir, Israel]]» frå ,  den 9. september 2015.*
Tzukim

**Tzukim** (hebraisk skrift צוּקִים, tyder *Klipper*), òg skrive **Zuqim**, er ein fellesbusetnad sør i Israel. Han ligg i Arava, 8 km sør for Tzofar i Sentral-Arava regionale kommune. Tzukim vart grunnlagd i 2001 på landområdet til den fråflytta Bildad militærleir. Bildad var òg ei stund transitleir for nye busetnader i Arava. Den første byggjefasen skulle byrje i 2003, med femti familiar. Dei første innbyggjarane var folk i 40-åra frå det sentrale Israel. Hovudnæringa i Tzukim er basert på turisme. Det er planlagt å byggje 200 gjestehus i tillegg til restaurantar og spa. I 2008 var det bygd tolv rom, medan 70 var under bygging. I 2008 budde 25 familiar i busetnaden på permanent basis, medan 20 var i ferd med å ferdigstillast.

## Kjelder

**Denne artikkelen bygger på «[[:en:Tzukim|Tzukim]]» frå ,  den 9. september 2015.* 
*** oppgav desse kjeldene:*
Oppad

**Oppad AS** var eit norsk selskap som er leverandør av eit skoleadministrativt IKT-system. Selskapet, som vart etablert i 2004, held til i Kongsvinger og Oslo. Namnet til selskapet er ei samansetning av **opp**vekst og **ad**ministrasjon.

Systemet var ikkje produsert av Oppad, men av det svenske selskapet , som er ein leverandør av IKT-løysingar innanfor utdanning, helse- og omsorgssektoren i Norden. Det svenske systemet var tilpassa norske tilhøve av Oppad for skular, skulefritidsordning og barnehagar, og hadde integrerte løysingar med andre system for kommunal sektor.

I 2011 etablerte Oppad eit samarbeid med det egyptiske selskapet  om å levera ein læringsplattform. Denne skulle heita CLG og vil utviklast av ITWorx, men er omsett og tilpassa for norsk skule av Oppad.

## Kjelder
Eshkol regionale kommune

**Eshkol regionale kommune** (hebraisk skrift מועצה אזורית אשכול, *Mo'atza Ezorit Eshkol*) er ein regional kommune nordvest i Negev i Det sørlege distriktet i Israel. Kommunen ligg halvvegs mellom Ashkelon og Beersheba, og grensar i vest til Gazastripa, medan Bnei Shimon regionale kommune ligg i aust. Regionen har dei siste åra vore utsett for mange bombeåtak av palestinske militante med rakettar frå Gazastripa, etter at Israel trekte seg ut av regionen i 2005.

## Transport
Eshkol regionale kommune er knytt til Tel Aviv via Egged Ta'avura bussrute 379, til Be'er Sheva med bussrute 35, og til Ashkelon med bussrute 36.

## Kibbutzar
*Be'eri
*Alumim
*Ein HaShlosha
*Gvulot
*Magen
*Nir Oz
*Nir Yitzhak
*Nirim
*Holit
*Kerem Shalom
*Kissufim
*Re'im
*Sufa
*Tze'elim
*Urim

## Moshavar
*Amioz
*Ein HaBesor
*Dekel
*Mivtahim
*Ohad
*Peri Gan
*Sde Nitzan
*Sdei Avraham
*Talmei Eliyahu
*Talmei Yosef
*Yated
*Yesha
*Yevul

### Andre stader
*Avshalom
*Tzochar
*Shlomit

## Kjelder

**Denne artikkelen bygger på «[[:en:Eshkol Regional Council|Eshkol Regional Council]]» frå ,  den 9. september 2015.* 
*** oppgav desse kjeldene:*


## Bakgrunnsstoff
* Offisiell nettstad
Fornyrdislag

**Fornyrdislag** (frå gammelislandsk *fornyrðislag*) er ein norrøn versefot. 
Det er ein variant av det felles gammalgermanske hovudversemålet.

Versa er konstruerte slik at kvar tekstline inneheld to trykktunge stavingar. Talet ubetona stavingar varierer. Linene blir ofte bundne ihop ved hjelp av allitterasjon og stavrim. Vanlegvis blir kortlinene kopla saman to og to til langliner: Ein *hovudstav* i den **andre** lina bestemmer bokstavrimet, og forbokstaven på denne blir tekne opp att av (oftast) to *støtter* i lina før. Opphavleg har versefoten vore ustrofisk, men innan norrøn diktekunst vart han seinare vanlegvis ei åttelina strofe, ofte med to tydelege halvstrofer.

Ordet «fornyrdislag» tyder ordrett *gammel versform* eller *historisk ordregel*. Namnet vart framsett av Snorre i Den yngre Edda, men versefoten har røtene sine i eldre norrøn og germansk dikting.

Fornyrdislag er det vanlegaste versemålet i eddadiktinga, særleg i forteljande dikt. Det finst også i nokre runeinnskrifter.
Til motsats er ljodahått brukt i Håvamål og andre ikkje-forteljande dikt.

Døme (Voluspå vers 60, attdikta av Ivar Mortensson Egnund, med trykktung staving kursivert, allittererasjon i feit type)

## Kjelder
Tze'elim

**Tze'elim** (hebraisk skrift צֶאֱלִים) er ein kibbutz i Negevørkenen sør i Israel. Han høyrer til Eshkol regionale kommune og har eit folketal på 418 i 2006. Det ligg ein militær treningsbase for bakkestyrkane til IDF (ofte kalla «Tze'elim-basen» etter kibbutzen) nær kibbutzen.

## Historie
Kibbutzen vart grunnlagd i januar 1947 av ein gar'in frå ungdomsrørsler i Aust-Europa og Nord-Afrika, og vart kalla opp etter dei mange akasietrea i området, som vart feilaktig identifisert som dei bibelske *Tze'elim*-trea. Under den arabisk-israelske krigen i 1948 vart kibbutzen nytta som militærbase.

I dag er kibbutzen eit turistmål med naturlege varmekjelder og tilhøyrande hotell. Andre næringar er jordbruk.

## Kjelder

**Denne artikkelen bygger på «[[:en:Tze&#39;elim|Tze&#39;elim]]» frå ,  den 9. september 2015.* 
*** oppgav desse kjeldene:*

## Bakgrunnsstoff
*Offisiell nettstad
Be'eri

**Be'eri** (hebraisk skrift בְּאֵרִי)  er ein kibbutz sør i Israel. Han ligg nordvest i Negevørkenen nær grensa til Gazastripa og høyrer til Eshkol regionale kommune. I 2006 hadde han 774 innbyggjarar.

## Historie

Beeri vart grunnlagd den 6. oktober 1946 som ein av Dei 11 punkta i Negev. Han ligg nær Wadi Nahabir, nokre få kilometer sør for Be'erot Yitzhak. Grunnleggjarane var medlemmar av HaNoar HaOved VeHaLomed-rørsla, som hadde førebudd seg i Maoz Haim, i tillegg til somme hebraiske speidarar. Han vart kalla opp etter Berl Katznelson som nytta Be'eri som pseudonym.

I 1947 hadde Be'eri eit folketal på over 150, og før den israelsk-arabiske krigen i 1948 deltok nybyggjarane i landvinning og treplanting. Gruppa auka då fleire unge Halutzim frå Irak kom hit. I følgje ein rapport frå Jewish National Fund i 1949, «I mange månadar var kibbutzen fullstendig isolert, men nybyggjarane heldt fast fram til frigjeringa av Negev i oktober 1948.» 

Etter israelsk sjølvstende i 1948, vart kibbutzen flytta 3&nbsp;km søraust til den noverande plasseringa. Han har tradisjonelt vore ein av dei rikaste kibbutzane i Israel. Etter starten på den andre Intifada har han fleire gonger blitt råka av åtak med Qassam-rakettar og kampar nær den israelske sperringa på Gazastripa, åtte kilometer unna.

## Kjelder

**Denne artikkelen bygger på «[[:en:Be&#39;eri|Be&#39;eri]]» frå ,  den 9. september 2015.* 
*** oppgav desse kjeldene:*

 

## Bakgrunnsstoff
*Offisiell nettstad 
*Be'eri kibbutz wiki
Ein HaShlosha

**Ein HaShlosha** (hebraisk skrift עֵין הַשְּׁלֹשָׁה, tyder Kjelda til dei tre) er ein kibbutz vest i Negevørkenen i Israel. Han høyrer til Eshkol regionale kommune.

## Historie
Kibbutzen vart kalla opp etter tre kibbutz-medlemmar som vart drepen under den arabisk-israelske krigen i 1948. Han vart grunnlagd i 1950-åra av ei Nahal-gruppe av sionistungdommar frå Sør-Amerika, medlemmar av ungdomsrørsla Hanoar Hatzioni, på landområdet til den tidlegare kibbutzen Neve Yair (Neve Yair vart grunnlagd i 1949 av medlemmar av Lehi, men vart fråflytta i juni 1950. Dei første åra av kibbutzen vart han ofte bombardert av den egyptiske hæren.
Kibbutzen ligg tett ved grensa til Gaza og vart regelmessig angripen av palestinsk skyting under Gaza-Israel-konflikten i 2008. Den 15. januar 2008 vart ein ecuadoriansk frivillig, Carlos Chavez, skoten og drepen av ein Hamas-skarpskyttar, medan han arbeidde i kibbutzen.

## Økonomi
Kibbutzen driv hovudsakleg med jordbruk, særleg kalkunavl og meieridrift. Han har òg ein liten fabrikk. I mars 2006 vart hundrevis av kalkunar funnen døde, noko som spreidde frykta for fugleinfluensa-viruset i Israel.

## Kjelder

**Denne artikkelen bygger på «[[:en:Ein HaShlosha|Ein HaShlosha]]» frå ,  den 9. september 2015.*  
 

## Bakgrunnsstoff
*Ein HaShlosha Negev informmasjonssenter
Urim i Israel

**Urim** (hebraisk skrift אוּרִים, tyder Lys) er ein kibbutz i Negevørkenen sør i Israel. Han ligg nær grensa til Gazastripa og kring 30 kilometer vest for Beersheba. Kibbutzen høyrer til Eshkol regionale kommune.

## Historie
Samfunnet vart grunnlagd i Ra'anana i 1945 av bulgarske immigrantar frå Gordonia og Maccabi Youth-gruppene, men seinare var dei fleste innbyggjarane nordamerikanarar frå Habonim.

Kibbutzen sjølv vart grunnlagd den 6. oktober 1946 som ein av Dei 11 punkta i Negev.

## Kjelder

**Denne artikkelen bygger på «[[:en:Urim i Israel|Urim i Israel]]» frå ,  den 9. september 2015.* 
*** oppgav desse kjeldene:*

## Bakgrunnsstoff
*Urim  Negev informmasjonssenter
Gvulot

**Gvulot** (hebraisk skrift גְּבוּלוֹת, tyder Grenser) er ein kibbutz sør i Israel. Han ligg nordvest i Negevørkenen og høyrer til Eshkol regionale kommune. I 2006 hadde han 239 innbyggjarar.

Gvulot ligg kring 120 meter over havet.

## Historie
Busetnaden vart grunnlagd på landområde eigd av Jewish National Fund den 12. mai 1943 av immigrantar frå Romania og Tyrkia, som var medlemmar av «kibbutz Eretz Israel Gimel»-gruppa til Hashomer Hatzair. Dei fekk økonomisk støtte av Keren Hayesod. Han vart først kalla **Mitzpe Gvulot** (hebraisk skrift מִצְפֶּה גְּבוּלוֹת, tyder Grensepost), og var den første av dei tre utkikkspunkta, i lag med Beit Eshel og Revivim. Det var den andre moderne, jødiske busetnaden i Negev, og den første i nærleiken av Gaza. Føremålet var å vakte over landområdet til JNF, i tillegg til å forske på jordsmonnet og klimaet i regionen og finne ut om det var høvande for jordbruk. 

Han vart godteken som kibbutz i 1946. Før den arabisk-israelske krigen i 1948 var han delt i to, der nokre få familiar budde på staden der kibbutzen låg etter krigen, og resten i ein nærliggande militærbase. Under krigen var staden base for den 8. brigaden til Israel. Etter krigen, i 1949, flytta innbyggjarane til den noverande plasseringa av Gvulot, kring 1,5&nbsp;km sør for basen.

## Kjelder

**Denne artikkelen bygger på «[[:en:Gvulot|Gvulot]]» frå ,  den 9. september 2015.* 
*** oppgav desse kjeldene:*

## Bakgrunnsstoff
*Offisiell nettstad
Magen i Israel

**Magen** (hebraisk skrift מָגֵן, tyder ‘Skjold’) er ein kibbutz sør i Israel. Han ligg nordvest i Negevørkenen og dekkjer 8&nbsp;500 dekar og høyrer til Eshkol regionale kommune. I 2006 hadde han 480 innbyggjarar.

Kibbutzen vart grunnlagd av immigrantar frå Romania den 16. august 1949. Staden ligg på restane av Sheikh Nuran, ei slagmark under Operasjon Assaf i den arabisk-israelske krigen i 1948.

## Kjelder

**Denne artikkelen bygger på «[[:en:Magen, Israel|Magen, Israel]]» frå ,  den 9. september 2015.* 

## Bakgrunnsstoff

*
Nir Oz

**Nir Oz** (hebraisk skrift נִיר עֹז, ניר עוז, tyder Styrkeenga) er ein kibbutz sør i Israel. Han ligg nordvest i Negevørkenen mellom Magen og Nirim i Eshkol regionale kommune. I 2006 hadde han 348 innbyggjarar. Han vart grunnlagd 1. oktober 1955 som ei Nahal-busetjing og vart godkjend som ein kibbutz to månader seinare.

Sidan han ligg nær Gaza har bøndene i Nir Oz ofte vore råka av palestinsk snikskyttarskot. I 2008 bad Det israelske forsvaret kibbutzen om å hauste potetene sine om natta for minske riskoen for åtak. Den 5. juni 2008 råka ei granat frå Gazastripa Nirlat målingsfabrikk i kibbutzen. Ein tilsett omkom og fire andre mista livet. Hamas tok ansvaret for åtaket.

## Kjelder

**Denne artikkelen bygger på «[[:en:Nir Oz|Nir Oz]]» frå ,  den 9. september 2015.*  
 

## Bakgrunnsstoff
*Nir Oz  Negev Information Sentral
Nir Yitzhak

**Nir Yitzhak** (hebraisk skrift נִיר יִצְחָק, 'Yitzhak-enga') er ein kibbutz nordvest i Negevørkenen i Israel. Han ligg mellom Hevel Shalom og Hevel Eshkol og høyrer til Eshkol regionale kommune.

## Historie
Kibbutzen vart grunnlagd den 8. desember 1949, og som Mashabey Sadeh, vart han kalla opp etter Palmach-kommandanten Yitzhak Sadeh. I 2005 dekka han 5&nbsp;500 mål og hadde eit folketal på 580.

## Kjelder

**Denne artikkelen bygger på «[[:en:Nir Yitzhak|Nir Yitzhak]]» frå ,  den 9. september 2015.* 
*** oppgav desse kjeldene:*

## Bakgrunnsstoff
*Offisiell nettstad
Nirim

**Nirim** (hebraisk skrift נִירִים, tyder Enger) er ein kibbutz nordvest i Negev i Israel. Han ligg nær grensa til Gazastripa, kring 7 kilometer aust for Khan Yunis og høyrer til Eshkol regionale kommune. Kibbutzen har eit areal på 22&nbsp;kvadratkilometer og eit folketal på kring 620.

## Historie
Kibbutzen vart grunnlagd i juni 1946 som ein del av Dei 11 punkta i Negev-planen, der ein ville busetje jødar i Negev, slik at ein seinare kunne legge krav på området som ein del av ein framtidig jødisk stat. Han vart kalla opp etter Nir-brigaden til Hashomer Hatzair ungdomsrørsle, og det var medlemmar frå denne rørsla som var med på å grunnleggje kibbutzen, opphavleg på ein stad kalla «Dangour», der kibbutzen Sufa i dag ligg. Ein av grunnleggjarane var Dan Zur, som vart ein av dei leiande landskapsarkitektane i Israel.

Då den arabisk-israelske krigen i 1948 braut ut den 15. mai 1948, var kibbutzen den første jødiske busetnaden i Israel som vart angripen av den egyptiske hæren, i slaget ved Nirim. 39 personar forsvarte kibbutzen. Under slaget kom egyptarane 25 meter frå kibbutzen og åtte av forsvararane av kibbutzen vart drepen, før egyptarane trekte seg attende. Alle husa vart øydelagde i åtaket.

Nirim vart verande ein utpost for Det israelske forsvaret (IDF) mot den egyptiske hæren gjennom krigen. Etter krigen ønskte IDF å ta over staden, på grunn av den strategiske plasseringa, medan innbyggjarane ønskte å flytte nordover, til området som får minst 200 millimeter nedbør i året, så kibbutzen vart flytta kring 15&nbsp;km nordaust til den noverande plasseringa, like ved den eldgamle syngaoga i Horvot Maon.

Under Mapam-skilje i 1952, vart dei som støtta Moshe Sneh bannlyste frå kibbutzen. Fram til 1956 var han mål for Fedayeen-åtak frå Gazastripa.

Sidan 2000 har Nirim blitt råka av Qassam-rakettar avfyrte frå Gazastripa. Etter Israel sette i gang Operasjon Cast Lead, i januar 2009, vart dei fleste innbyggjarane i Nirim, og andre landsbyar nær Gazastripa, evakurerte. Dusinvis av familiar frå Nirim var i kibbutzen Mishmar HaEmek i Jezreeldalen i ein månad, fram til slutten av operasjonen.

## Kjelder

**Denne artikkelen bygger på «[[:en:Nirim|Nirim]]» frå ,  den 9. september 2015.* 
*** oppgav desse kjeldene:*

## Bakgrunnsstoff
*Offisiell nettstad
Holit

**Holit** (hebraisk skrift חוֹלִית, tyder Sanddyne) er ein kibbutz i Hevel Shalom-området sørvest i Israel. Han ligg nær Nir Yitzhak i Eshkol regionale kommune. Han har eit folketal på kring 120 innbyggjarar.

## Historie
Kibbutzen vart grunnlagd i 1978 som ei Nahal-busetjing nær Yamit på Sinaihalvøya. Etter den egyptisk-israelske fredsavtalen i 1979 måtte Israel evakuere alle busetjingane sine på halvøya.

I 1982 vart kibbutzen flytta til den noverande plasseringa.

## Kjelder

**Denne artikkelen bygger på «[[:en:Holit|Holit]]» frå ,  den 9. september 2015.* 
*** oppgav desse kjeldene:*
Kerem Shalom

**Kerem Shalom** (hebraisk skrift כֶּרֶם שָׁלוֹם, tyder Fredsvinrankane) er ein kibbutz i Eshkol regionale kommune på grensa mellom Gazastripa, Israel og Egypt.

## Historie
Kibbutzen vart grunnlagd i 1967 like ved grensa av medlemmar av Hashomer Hatzair. Namnet inkluderer ordet *[[shalom]]*, sidan medlemmane trudde at plasseringa kom til å spele ei rolle i danne fred og ende Midtaustenkonflikten.

Kibbutzen fall frå kvarandre i 1995, etter at mange medlemmar flytta ut, men vart grunnlagd på ny i 2001. I 2011 hadde kibbutzen 35 familiar. På grunn av nærleiken til Gazastripa har han fleire gonger blitt råka av granatar frå palestinske bombekastarar.

## Kjelder

**Denne artikkelen bygger på «[[:en:Kerem Shalom|Kerem Shalom]]» frå ,  den 9. september 2015.* 

## Bakgrunnsstoff
*Kerem Shalom  Negev informmasjonssenter
Kissufim

**Kissufim** (hebraisk skrift כִּסּוּפִים, tyder Lengsel) er ein landsby nordvest i Negevørkenen i Israel. Han ligg like ved Gazastripa og høyrer til Eshkol regionale kommune. Landsbyen ligg 92 meter over havet.

## Historie
Landsbyen vart grunnlagd i 1951 av sionistungdomsrørsla frå USA og Sør-Amerika. Han er ein del av Shalom-blokka av israelske busetjingar for å sikre den sørlege grensa til Israel mot Gazastripa frå mange Fedayeen-infiltrasjonar. Styresmaktene har nyleg finansiert tilbygg til kvar heim som tener som bomberom.

## Kissufim-overgangen
Den nærliggande grenseovergangen til Gazastripa, kalla opp etter kibbutzen, var hovudvegen inn i Gush Katif-området i Israel frå Gaza. Han er permanent lukka for inngåande israelsk, sivil trafikk sidan 15. august 2005. Den siste israelske soldaten forlet Gazastripa og porten vart lukka kvelden 12. september 2005.

## Kjelder

**Denne artikkelen bygger på «[[:en:Kissufim|Kissufim]]» frå ,  den 9. september 2015.* 
*** oppgav desse kjeldene:*

## Bakgrunnsstoff
*Offisiell nettstad
Re'im

**Re'im** (hebraisk skrift רֵעִים, tyder *Vener*) er ein sekulær kibbutz sør i Israel, og ein av landsbyane nær Gazastripa. Han ligg ved samløpet mellom Besor- og Gerarelva nordvest i Negevørkenen og høyrer til Eshkol regionale kommune. I 2007 var folketalet 354.

Re'im vart grunnlagd i 1949 av speidarar som var demobiliserte frå Palmach. Kibbutzen hadde fleire namn før han fekk det noverande namnet.

## Historie
Kibbutzen vart grunnlagd i 1949 var tidlegare Palmach-medlemmar med det provisoriske namnet **HaTzofim Vav** (tyder Speidarar F). Han vart så kalla **Tel Re'im** (hebraisk skrift תל רעים, tyder *Venerhøgda*) etter ei arabisk omsetjing av den nærliggande arkeologiske staden Tell Jemmeh. Han vart til slutt kalla Re'im til minne om medlemmar av Gar'in som vart drepen i den arabisk-israelske krigen i 1948. Namnet, som tyder 'vener', vart henta frå Salomos ordtak (18:24) for å symbolisere dei.

Kibbutzen vart planlagt av arkitekten Hanan Habaron, som var med å grunnleggje kubbutzen og var medlem fram til han døydde i 2002. Det israelske forsvaret (IDF) har ein base nær kibbutzen. Før Israel trekte seg ut frå Gaza i 205, vart basen nytta som leir for å evakuere soldatar. Etter uttrekkinga vart Re'im eit mål for Qassam-rakettar avfyrte frå Gazastripa. I 2008 bad IDF-soldatar på den nærliggande basen nær Nahal Oz om at basen skulle flyttast til eit område nær Re'im, utafor rekkjevidda til bombekastarane til Hamas.

## Geografi
Re'im ligg mellom vegane 232 og 234 i Vest-Negev. Ruinane av den gamle Gama (Tell Jemmeh) ligg like vest for kibbutzen. Vest for Re'im ligg kibbutzen Kissufim, og i nord ligg Be'eri. Re'im ligg 50 meter over havet og elva Besor renn gjennom området.

## Kjelder

**Denne artikkelen bygger på «[[:en:Re&#39;im|Re&#39;im]]» frå ,  den 9. september 2015.*  
 

## Bakgrunnsstoff
*Offisiell nettstad 
*Re'im  Negev Information Sentral
Sufa i Israel

**Sufa** (hebraisk סוּפָה, tyder Storm) er ein kibbutz i Hevel Shalom-området nordvest i Negev og ein grenseovergang mellom Israel og Gazastripa.

## Kibbutzen
Kibbutzen ligg i Eshkol regionale kommune. I 2006 hadde han 241 innbyggjarar. Han vart grunnlagd i 1982 av tidlegare innbyggjarar i Sufa, ei israelsk busetjing på Sinai som vart evakuert som eit ledd i den egyptisk-israelske fredsavtalen. Namnet kjem frå kraftige sandstormar som pleidde å råke den opphavlege busetnaden. Nord for kibbutzen, der Nirim låg frå 1946 til 1949, ligg minnesmerke «Dangur», til minne om dei åtte falne soldatane i det egyptiske åtaket på Nirim.

## Grenseovergangen
Sufa grenseovergang var tidlegare open for palestinarar som arbeidde på israelske gardar. Under den andre Intifadaen vart grenseovergangen og militærbasen like ved utsett for fleire palestinske åtak, og overgangen har i periodar vore stengd. I oktober 2007 vart overgangen lukka, og Kerem Shalom var den einaste vegen over grensa. I november, trass motstand i IDF, som meinte det var vanskelegare å vakte over denne overgangen enn Kerem Shalom, valde viseforsvarsministeren Matan Vilnai å opne opp att overgangen. Han har sidan blitt nytta til å transporte humanitær hjelp til Gazastripa.

I mai 2008 vart overgangen igjen lukka etter eit bombekastaråtak som skadde ein israelsk soldat. Eit par dagar seinare protesterte tusenvis av palestinarar mot den israelske blokaden. Seks personar skal ha blitt skadde av IDF under demonstrasjonen. 1. juni protesterte kring førti israelske bønder ved overgangen i eit forsøk på å stoppa transporten av varer til Gazastripa trass i pågåande Qassam-rakett-åtak.

## Kjelder

**Denne artikkelen bygger på «[[:en:Sufa i Israel|Sufa i Israel]]» frå ,  den 9. september 2015.*  

## Bakgrunnsstoff

*
Ami'oz

**Ami'oz** (hebraisk skrift עַמִּיעוֹז) er ein moshav sør i Israel. Han ligg i Hevel Eshkol-området nordvest i Negevørkenen nær grensa til Gazastripa og høyrer til Eshkol regionale kommune. I 2011 hadde han 185 innbyggjarar.

Moshaven vart først grunnlagd i 1956 av immigrantar frå Egypt og Romania. Namnet syner til styrken (hebraisk skrift עוז, *Oz*) som IDF-soldatar synte under Suezkrisa.

Moshaven vart ikkje noko suksess, og alle utanom fire familiar flytta. Tidleg i 1960-åra kom Vizhnitz-jødar til staden for å prøve og finne ein heim der, men òg dei gav opp og flytta. Samfunnet har vore permanent busett sidan 1962 då ei gruppe immigrantar frå Marokko slo seg ned på staden med hjelp frå Jewish Agency.

## Kjelder

**Denne artikkelen bygger på «[[:en:Ami&#39;oz|Ami&#39;oz]]» frå ,  den 9. september 2015.* 
*** oppgav desse kjeldene:*

## Bakgrunnsstoff
*Amioz  på Negev informasjonssenter
Ein HaBesor

**Ein HaBesor** (hebraisk skrift עֵין הַבְּשׂוֹר, tyder 'Besorkjeldene') er ein moshav sør i Israel. Han ligg i Hevel Eshkol-området nordvest i Negevørkenen nær grensa til Gazastripa og kring ein kilometer frå Magen og høyrer til Eshkol regionale kommune. I 2006 hadde han 684 innbyggjarar.

## Historie
Ein Besor var ein egyptisk stoppestad langs handelsruta i Nord-Negev under det første dynastiet. Leiren låg der Tell es-Sakan ligg i dag.

Den moderne moshaven vart grunnlagd i 1982. Somme av innbyggjarne kom frå Sadot, ein israelsk busetnad i Sinaiørkenen som vart evakuert etter at den egyptisk-israelske fredsavtalen vart signert.

## Kjelder

**Denne artikkelen bygger på «[[:en:Ein HaBesor|Ein HaBesor]]» frå ,  den 9. september 2015.* 
*** oppgav desse kjeldene:*

## Bakgrunnsstoff
*Ein HaBesor  på Negev informasjonssenter
Dekel

**Dekel** (hebraisk skrift דֶּקֶל, tyder Palmetre), offisielt **Dekel-Kfar Shitufi** (hebraisk skrift דקל-כפר שיתופי, tyder *Dekel - samarbeidslandsby*) er ein moshav sør i Israel. Han ligg i Hevel Shalom-området nordvest i Negevørkenen nær grensa til Egypt og Gazastripa, og høyrer til Eshkol regionale kommune. I 2006 hadde han 112 innbyggjarar.

Det vart grunnlagd ei Nahal-busetjing kalla Dekel i området i 1956, men denne vart fråflytta etter Suezkrisa seinare på året. Ein gar'in med same namnet danna ei israelsk busetjing kalla Yamit i 1979. Grunnlegginga vart forseinka på grunn av Camp David-avtalane som gjorde at Israel måtte trekkje seg attende frå Sinai. Moshaven vart grunnlagd i april 1982 av Aguda Shitufit med støtte frå Jewish Agency.

## Bakgrunnsstoff
*Dekel Negev informasjonssenter
Pri Gan

**Pri Gan** (hebraisk skrift פְּרִי גַּן, tyder 'Frukthage'), òg kalla **Prigan**, er ein moshav sør i Israel. Han ligg i Hevel Shalom-området nordvest i Negevørkenen og høyrer til Eshkol regionale kommune. I 2006 hadde han 123 innbyggjarar.

Moshaven vart grunnlagd i 1981 av tidlegare innbyggjarar i Priel, ei israelsk busetjing på Sinai, som vart evakuert som eit ledd i den egyptisk-israelske fredsavtalen. Hovudnæringa er dyrking av grønsaker og blomar.

## Kjelder

**Denne artikkelen bygger på «[[:en:Pri Gan|Pri Gan]]» frå ,  den 9. september 2015.* 
*** oppgav desse kjeldene:*

## Bakgrunnsstoff
*Peri Gan  Negev Information Sentral
Sde Nitzan

**Sde Nitzan** (hebraisk skrift שְׂדֵה נִצָּן, tyder Blomsterenger) er ein moshav nær Beersheba nord i Negevørkenen i Israel. Han ligg 12&nbsp;km aust for Kerem Shalom og i 2005 hadde han eit folketal på kring 250. Namnet er symbolsk og er ei tilnærma omsetjing av namnet til ein jødisk filantrop kalla Bloomfield. Han vart grunnlagd i 1973 av immigrantar frå engelsktalande land.

## Kjelder

**Denne artikkelen bygger på «[[:en:Sde Nitzan|Sde Nitzan]]» frå ,  den 9. september 2015.* 
*** oppgav desse kjeldene:*
Sdei Avraham

**Sdei Avraham** (hebraisk skrift שְׂדֵי אַבְרָהָם, tyder Avrahamåkrane) er ein moshav sør i Israel. Han ligg i Hevel Shalom-området nordvest i Negevørkenen nær Gazastripa og høyrer til Eshkol regionale kommune. I 2006 hadde han 211 innbyggjarar.

Moshaven vart grunnlagd i 1982 av evakuerte frå Sinai og heitte først **Yesodot HaDarom** (hebraisk skrift יְסוֹדוֹת הַדָּרוֹם, tyder Grunnleggjarar frå sør), men vart seinare kalla opp etter Avraham Hirtzfeld, ein leiar for Mapai.

## Kjelder

**Denne artikkelen bygger på «[[:en:Sdei Avraham|Sdei Avraham]]» frå ,  den 9. september 2015.* 
*** oppgav desse kjeldene:*
Talmei Eliyahu

**Talmei Eliyahu** (hebraisk skrift תַּלְמֵי אֵלִיָּהוּ, tyder Eliyahu-furene) er ein moshav sør i Israel. Han ligg i Hevel Eshkol-området nordvest i Negevørkenen og høyrer til Eshkol regionale kommune. I 2006 hadde han 186 innbyggjarar.

Moshaven vart grunnlagd i 1970 av immigrantar frå Frankrike og kalla opp etter Eliyahu Krauze, ein tidlegare leiar for Mikveh Israel jordbruksskule. Han vart grunnlagd som ein felles-moshav og vart ein arbeidarmoshav i 1974.

## Kjelder

**Denne artikkelen bygger på «[[:en:Talmei Eliyahu|Talmei Eliyahu]]» frå ,  den 9. september 2015.* 
*** oppgav desse kjeldene:*
Mivtahim

**Mivtahim** (hebraisk skrift מִבְטַחִים, tyder 'Trygge heimar') er ein moshav sør i Israel. Han ligg i Hevel Eshkol-området nordvest i Negevørkenen nær Gazastripa i Eshkol regionale kommune. I 2006 hadde han 335 innbyggjarar.

## Historie
Busetnaden vart først grunnlagd den 7. januar 1947 som ein kibbutz av HaOved HaTzioni-rørsla. Namnet er henta frå Jesaja 32:18;
Mitt folk skal bu på ein fredeleg buplass, i **trygge heimar** og på sikre kvilestader.

Den 22. april 1948 var det ein alvorleg samanstøyt mellom den britiske hæren og vaktar i kibbutzen, då væpna einingar, inkludert stridsvogner stod ved portane. Under den arabisk-israelske krigen i 1948 valde innbyggjarane å flytte frå Mivtahim og slo seg saman med innbyggjarane i Nitzanim og danna ein ny kibbutz. Alt som er att av den originale busetjinga i dag er ein tryggleiksbygning.

I 1950 vart ein moshav grunnlagd like ved den fråflytta kibbutzen av immigrantar frå Kurdistan. I 1954 kom immigrantar frå Marokko til og fleire frå Kurdistan. Moshaven vart nytta som infanteribase av IDF under Suezkrisa.

## Kjelder

**Denne artikkelen bygger på «[[:en:Mivtahim|Mivtahim]]» frå ,  den 9. september 2015.* 
*** oppgav desse kjeldene:*

## Bakgrunnsstoff
*Mivtahim  Negev informmasjonssenter
Ohad i Israel

**Ohad** (hebraisk skrift אֹהַד eller אוהד) er ein moshav sør i Israel. Han ligg i Hevel Eshkol-området nordvest i Negevørkenen nær grensa til Gazastripa og høyrer til Eshkol regionale kommune. Han vart grunnlagd i 1969 av immigrantar frå forskjellige land. Han er kalla opp etter Ohad, den tredje sonen til Shim'om (Simeon), som er nemnd i Bibelen (Første Mosebok 46:10) - medan nabolandsbyen Tzohar er oppkalla etter broren hans, som er nemnt i det same Bibelverset. I 2012 hadde han 372 innbyggjarar.

## Kjelder

**Denne artikkelen bygger på «[[:en:Ohad, Israel|Ohad, Israel]]» frå ,  den 9. september 2015.* 
*** oppgav desse kjeldene:*
Talmei Yosef

**Talmei Yosef** (hebraisk skrift תַּלְמֵי יוֹסֵף, tyder 'Yosef-furene') er ein moshav sør i Israel. Han ligg i Hevel Shalom-området nordvest i Negevørkenen nær Gazastripa og høyrer til Eshkol regionale kommune. I 2006 hadde han 178 innbyggjarar.

Moshaven vart grunnlagd i 1982 av tidlegare innbyggjarar frå Talmei Yosef, ei israelsk busetjing på Sinai. Dei opphavlege innbyggjarane vart evakuerte som følgje av Camp David-avtalane, og flytta til ein annan stad i Israel. Dei kalla opp den nye busetnaden sin etter den førre (som var kalla opp etter Yosef Weitz, ein tidlegare direktør i Land- og skogsdepartementet i Jewish National Fund).

## Kjelder

**Denne artikkelen bygger på «[[:en:Talmei Yosef|Talmei Yosef]]» frå ,  den 9. september 2015.* 
*** oppgav desse kjeldene:*
Yated i Israel

**Yated** (hebraisk skrift יָתֵד, tyder Stake) er ein moshav i Hevel Shalom i Det sørlege distriktet i Negev i Israel. Han har kring 170 innbyggjarar. Yated vart grunnlagd i 1982 av ein Gar'in som var meint å busetje seg på Sinai.

## Kjelder

**Denne artikkelen bygger på «[[:en:Yated, Israel|Yated, Israel]]» frå ,  den 9. september 2015.* 
*** oppgav desse kjeldene:*
Yesha i Israel

**Yesha** (hebraisk skrift יֵשַׁע, tyder 'Frelse') er ein jordbruksmoshav sør i Israel. Han ligg i Hevel Shalom-området i Negevørkenen og høyrer til Eshkol regionale kommune. Namnet er henta frå eit bibelvers: «så vi kan jubla over di **frelse** og lyfta banneret i vår Guds namn. Måtte Herren oppfylla alle dine bøner!» (Salmane 20:6). I 2006 hadde han 200 innbyggjarar.

Moshaven vart grunnlagd i 1957 av jødar som vart drivne ut frå Egypt etter Suezkrisa i 1956, men denne folkesetnaden flyttar etter kvart bort, og vart erstatta av andre nybyggjarar. Moshaven har fleire gonger vore utsett for åtak med Qassam-rakettar sende frå Gazastripa.

## Sjå òg
*jødisk utvandring frå arabiske land

## Kjelder

**Denne artikkelen bygger på «[[:en:Yesha, Israel|Yesha, Israel]]» frå ,  den 9. september 2015.* 
*** oppgav desse kjeldene:*
Avshalom i Israel

**Avshalom** (hebraisk skrift אַבְשָׁלוֹם) er ein fellesbusetnad og regionssenter sør i Israel. Han ligg nær grensa til Egypt og Gazastripa og høyrer til Eshkol regionale kommune. I 2012 hadde han 199 innbyggjarar.

Landsbyen vart grunnlagd i 1990 og kalla opp etter Avshalom Feinberg, eit medlem av spionringen Nili som vart drepen i 1917 på veg til eit møte med britiske styrkar nord på Sinai, ikkje langt frå staden der landsbyen ligg. Landsbyen var først ein campingplass for immigrantar frå det tidlegare Sovjetunionen som ønskte å busetje seg i Hevel Shalom-området. I 1997, då desse busetjingane nekta å ta i mot dei, vart campingplassen ein permanent busetnad, og dei fleste innbyggjarne arbeidde i dei nærliggande landsbyane.

## Kjelder

**Denne artikkelen bygger på «[[:en:Avshalom, Israel|Avshalom, Israel]]» frå ,  den 9. september 2015.*  

## Bakgrunnsstoff
*Merkaz Avshalom  Negev informmasjonssenter
Shlomit

**Shlomit** (hebraisk skrift שלומית) er ein landsby i Negevørkenen sør i Israel, kring 700 meter frå den egyptiske grensa. Busetnaden består av mobile bygg som er venta å bli erstatta av permanente bygg. Det er òg planlagt å byggje eit industriområde og utdanningsinstitusjonar der. I dag bur det kring 30 familiar her, men det er planar om å utvide dette til 500.

Landsbye ligg i Eshkol regionale kommune. Han vart grunnlagd i samarbeid med Amana Settlement Group Movement, Departementet for utvikling av Negev og Galilea og forvarsdepartementet.

KKL-JNF Argentina er ein stor bidragsytar til utviklinga av Shlomit. 

## Kjelder

**Denne artikkelen bygger på «[[:en:Shlomit|Shlomit]]» frå ,  den 9. september 2015.* 
*** oppgav desse kjeldene:*
Tzohar

**Tzohar** (hebraisk skrift צֹחַר) er ein fellesbusetnad og regionssenter sør i Israel. Han ligg i Hevel Eshkol og høyrer til Eshkol regionale kommune. I 2006 hadde han 487 innbyggjarar.

Busetnaden vart grunnlagd i 1970 som eit regionssenter for landsbyane i Hevel Eshkol. Han vart kalla opp etter ein son av Simon, nemnt i Første Mosebok 46:10 - medan nabolandsbyen Ohad vart kalla opp etter broren, som er nemnt i same verset. I 1990-åra tok han i mot mange immigrantar frå Etiopia og det tidlegare Sovjetunionen. Mange av dei budde lenge i campingbilar og campingvogner. 

## Kjelder

**Denne artikkelen bygger på «[[:en:Tzochar|Tzochar]]» frå ,  den 9. september 2015.* 
*** oppgav desse kjeldene:*



## Bakgrunnsstoff
*Tzochar  Negev Information Sentral
Hevel Eilot regionale kommune

**Hevel Eilot regionale kommune** (hebraisk skrift מועצה אזורית חבל אילות, *Mo'atza Azorit Hevel Eilot*) er ein regional kommune i Det sørlege distriktet i Israel, nær byen Eilat. Han er den sørlegaste, regionale kommunen i Israel. 

Det bur berre kring 3&nbsp;300 innbyggjarar i kommunen, fordelt på tolv landsbyar. Areaet er kring 2&nbsp;200&nbsp;kvadratkilometer. Den største byen i området, Eilat, har eit eige bystyre og er ikkje ein del av den regionale kommunen. 

## Geografi
Hevel Eilot regionale kommune grensar i nord til Sentral-Arava regionale kommune, i aust til Jordan, i sør til Eilat og i vest til Egypt og det sentrale Negev. 

Hevel Eilot er eit område som består av tørr ørken. Det er lite nedbør om vinteren og ingenting om sommaren, då temperaturane ofte stig over 40 ºC. Dyre- og plantelivet er typisk for ein ørken. 

Timnaparken er eit naturreservat som dekkjer eit stort område i regionen. 

Det første kommersielle solkraftverket i Israel, bygd av Arava Power Company, ligg i Ketura.

Regionen, som ligg langt unna det sentrale Israel, er ikkje knytt til det nasjonale vassleidningsnettet. I staden får ein vatn gjennom avsalting av vatn frå Raudehavet.

## Busetnader i kommunen

Det er 12 busetnader i kommunen: 10 kibbutzar og to fellesbusetnadar.

### Kibbutzar
* Eilot (אילות)
* Elifaz (אליפז)
* Grofit (גרופית)
* Ketura (קטורה)
* Lotan (לוטן)
* Neot Smadar (נאות סמדר)
* Neve Harif (נווה חריף)
* Samar (סמר)
* Yotvata (יטבתה)
* Yahel (יהל)

### Fellesbusetnader
* Be'er Ora (באר אורה)
* Shaharut (שחרות)

## Bakgrunnsstoff
* Hevel Eilot regionale kommune
Liv og Maddie

***Liv og Maddie*** (engelsk: *Liv and Maddie*, òg kjend som *Liv and Maddie: Cali Style* i fjerde sesong) er ein amerikansk komedie-serie laga av John D. Beck og Ron Hart som blei send på Disney Channel frå 19. juli 2013 til 24. mars 2017. Han handlar om tvillingparet Liv og Maddie, som begge blir spelt av Dove Cameron, og familien deira.

## Rolleliste
* Dove Cameron som Liv og Maddie Rooney
* Joey Bragg som Joey Rooney
* Tenzing Norgay Trainor som Parker Rooney
* Kali Rocha som Karen Rooney
* Benjamin King som Pete Rooney
* Lauren Lindsey Donzis som Ruby

## Kjelder

## Bakgrunnsstoff
*
Naoemon Shimizu

**Naoemon Shimizu** var ein japansk fotballspelar som spelte på det japanske landslaget.

## Statistikk

## Kjelder
* National Football Teams
* Japan National Football Team Database
Shizuo Miyama

**** var ein japansk fotballspelar.

## Statistikk

## Kjelder
* National Football Teams
* Japan National Football Team Database
Haruo Arima

**** var ein japansk fotballspelar. Han spelte for det japanske landslaget i 1927.

## Statistikk

## Kjelder
* National Football Teams
* Japan National Football Team Database
Kim Yong-sik

**Kim Yong-Sik** () var ein japansk fotballspelar.

## Statistikk

## Kjelder
*National Football Teams
*Japan National Football Team Database
Kunitaka Sueoka

**Kunitaka Sueoka** () er ein tidlegare japansk fotballspelar.

## Statistikk

## Kjelder
*National Football Teams
*Japan National Football Team Database
Elifaz i Israel

**Elifaz** (hebraisk skrift אֱלִיפַז) er ein kibbutz i Arabahdalen, nær Eilat, heilt sør i Israel. Han er ein del av Hevel Eilot regionale kommune.

Kibbutzen vart grunnlagd i januar 1983 av nybyggjarar frå Nahal. Grunnleggjarane var israelarar frå Jerusalem, Bat Yam, Haifa og Nahariya. Kibbutzen høyrer til kibbutz HaArtzi-rørsla. Det bur 45 innbyggjarar i landsbyen.

Namnet «Elifaz» var inspirert av ein person i Job (t.d. Job 2:11). I Negev er det òg andre stader med namn etter to andre «vener» av Job: Mahane Bildad i sentrale område and moshaven Tzofar i nord i Arava.

I 2012 vart kibbutzen historisk då han var den første kibbutzen i Israel som tok i mot drusarar som innbyggjarar..

## Kjelder

**Denne artikkelen bygger på «[[:en:Elifaz, Israel|Elifaz, Israel]]» frå ,  den 10. september 2015.* 
*** oppgav desse kjeldene:*

## Bakgrunnsstoff
*Offisiell nettstad
Grofit

**Grofit** (hebraisk skrift גְּרוֹפִית, tyder Skot (av ei plante)) er ein kibbutz nær Eilat i Arabah-området heilt sør i Israel. Han høyrer til Hevel Eilot regionale kommune.

## Historie
Samfunnet vart grunnlagd i 1963 som ei Nahal-busetjing og har fått namn etter det arabiske namnet på den nærliggande Grofit-elva. I 1966 vart kibbutzen  busett av vaksne som hadde vore medlemmar av ungdomsrørsla HaNoar HaOved VeHaLomed.

## Kjelder

**Denne artikkelen bygger på «[[:en:Grofit|Grofit]]» frå ,  den 10. september 2015.* 
*** oppgav desse kjeldene:*

## Bakgrunnsstoff
*Offisiell nettstad
Neot Semadar

**Neot Semadar** (hebraisk skrift נְאוֹת סְמָדַר), tidlegare **Shizafon** (hebraisk skrift שִׁזָּפוֹן), er ein kibbutz som ligg i Arava sør i Israel. Han høyrer til Hevel Eilot regionale kommune.

Neot Semadar ligg sør i Negev, kring 70&nbsp;km nord for Eilat. Kibbutzen vart grunnlagd i 1989 på området til den fråflytta kibbutzen Shizafon. Neot Semadar er eit økologisk retta samfunn med unike bygningar med passive kjøletårn. 

Neot Semadar har eit folketal på 90 vaksne, 70 barn og 50 frivillige.

## Kjelder

**Denne artikkelen bygger på «[[:en:Neot Semadar|Neot Semadar]]» frå ,  den 10. september 2015.* 
*** oppgav desse kjeldene:*

## Bakgrunnsstoff
*Offisiell nettstad
Neve Harif

**Neve Harif** (hebraisk skrift נְוֵה חָרִיף) er ein kibbutz sør i Israel. Han ligg i Arabahdalen nær Eilat og høyrer til Hevel Eilot regionale kommune. I 2008 hadde han 127 innbyggjarar.

## Historie
Kibbutzen vart grunnlagd i 1983 av bybuarar som ønskte å opprette ein kibbutz som kunne kombinere kibbutz-ideologien med ein moderne livsstil. Samfunnet vart grunnlagd på ein mellombels stad kalla Shitim, og flytta til den noverande staden eit år seinare. Kibbutzen heitte opphavleg **Avida** (hebraisk skrift אבידע) basert på plasseringa, men vart omdøypt til Neve Harif til ære for Knesset-medlemmet og kibbutzaktivisten Moshe Harif, som omkom i ei bilulukke i 1982.

## Bakgrunnsstoff
*Neve Harif  Negev informmasjonssenter
Samar i Israel

**Samar** (hebraisk skrift סָמָר) er ein kibbutz i Arabahdalen heilt sør i Israel. Han ligg nær Eilat og høyrer til Hevel Eilot regionale kommune. I 2007 budde det mellom 50 og 100 familiar i kibbutzen.

## Historie
Kibbutzen vart grunnlagd i 1976 av ein gar'in frå andre kibbutzar som ønskte ei anna form for samfunn. Namnet «Samar» er henta frå ei plante som veks i Arabah og nær Daudehavet.

## Kjelder

**Denne artikkelen bygger på «[[:en:Samar, Israel|Samar, Israel]]» frå ,  den 10. september 2015.* 
*** oppgav desse kjeldene:*
Yahel

**Yahel** (hebraisk skrift יַהֵל) er ein reform-kibbutz i Arava i Negevørkenen sør i Israel, 100&nbsp;km frå byen Eilat. Han er den første kibbutzen som vart grunnlagd av reformrørsla.

Namnet på kibbutzen er symbolsk og tyder «(han) skal slå opp telt». Det kjem frå Jesaja (Jesaja 13:20).

## Kjelder

**Denne artikkelen bygger på «[[:en:Yahel|Yahel]]» frå ,  den 10. september 2015.* 
*** oppgav desse kjeldene:*

## Bakgrunnsstoff
*Offisiell nettstad 
*kibbutz Yahel - Ma'ayan BaMidbar
Yotvata

**Yotvata** (hebraisk skrift יָטְבָתָה) er ein kibbutz langs Aravahvegen sør i Negev i Israel. Han har kring 310 medlemmar og i alt 700 innbyggjarar. Aravahdalen er ein tørr ørken med mindre enn 30&nbsp;mm nedbør i året og temperaturar som ofte går over 40&nbsp;°C om sommaren og 20&nbsp;°C om vinteren.

Han ligg kring 40&nbsp;km nord for Raudehavet og var den første og i dag den største og mest velståande kibbutzen i Hevel Eilot regionale kommune. Han er relativt langt unna større byar (41&nbsp;kilometer nord for Eilat og 130&nbsp;kilometer sør for Dimona, og er senteret i regionen med skule, kommunekontor, samfunnssenter, sportssenter, kino, konsertsal og ei lokal flystripe.

## Historie

Yotvata vart grunnlagd i 1951 som ei Nahal-busetjing kalla **Ein Radian**. I 1957 vart han den første kibbutzen som vart grunnlagd sør i Aravah-regionen av Ihud HaKvutzot VeHakibbutzim. Kibbutzen er kalla opp etter ein israelittisk leir som er nemnt i Fjerde mosebok 33:34 og Femte mosebok 10:7: «Derifrå drog dei til Gudgod og frå Gudgod til **Jotba**, eit land med mange bekker.» 

Grunnleggjarane var ei lite gruppe menn og kvinner i 20-årsalderen som nettopp var ferdig med militærtenesta og ønskte å leve eit pionerliv i ørkenen. Dei hadde store utfordringar der med den steikande sola, varmen, vassmangelen, salt jord og vatn, avgrensa transporthøve og ingen sikre inntektskjelder. Dei prøvde å dyrke mange typar jordbruksvarer utan hell, medan daddelplantasjane såg ut til å gå bra i dei tørre tilhøva. 

Etter kvart fekk dei midlar til å starte med meieridrift, for å levere mjølk til Eilat.

## Kjelder

## Bakgrunnsstoff
*Offisiell nettstad
*
Be'er Ora

**Be'er Ora** (hebraisk skrift בְּאֵר אוֹרָה) er ein fellesbusetnad nær Eilat heilt sør i Israel. Han er ein del av Hevel Eilot regionale kommune. Han ligg i Arava-regionen, like vest for veg 90, nord for kibbutz Eilot, og sør for Elifaz og Timnaparken. I 2007 budde det 20 familiar der.

## Historie
Be'er Ora vart grunnlagd som eit ledd i ein plan om å busetje Arava og føre folk frå det sentrale Israel til Negev. Be'er Ora vart grunnlagd i 2001. Tidlegare låg Gadna militærbase her, òg kalla Be'er Ora.

Ordet «Be'er» tyder «vassbrunn». Før samfunnet vart grunnlagd, var det ein brunn i området som var den første ferskvasskjelda for Eilat, før Eilat var knytt til det nasjonale vassnettverket. 

Ordet «Ora» (lys) er henta frå dei nærliggande Orafjella og Oraelva.

## Kjelder

**Denne artikkelen bygger på «[[:en:Be&#39;er Ora|Be&#39;er Ora]]» frå ,  den 10. september 2015.* 
*** oppgav desse kjeldene:*
Shaharut

**Shaharut** (hebraisk skrift שַׁחֲרוּת) er ein fellesbusetnad 40 kilometer nord for Eilat, og 6 kilometer vest for Yotvata på ein rygg oppom Aravadalen heilt sør i Israel. Han er den einaste busetnaden i området som ikkje ligg i sjølve dalen. Han er ein del av Hevel Eilot regionale kommune. Shaharut vart grunnlagd i 1985 og er kalla opp etter dei nærliggande Shaharutfjella. As of 2010, twenty eight families live there amounting to 120 people.

Ordet «Shaharut» tyder «ungdom», som nemnt i Predikarens bok kapittel 11.

## Kjelder

**Denne artikkelen bygger på «[[:en:Shaharut|Shaharut]]» frå ,  den 10. september 2015.* 
*** oppgav desse kjeldene:*
Eilot

**Eilot** (hebraisk skrift אֵילוֹת) er den sørlegaste kibbutzen i Israel, i Aravahdalen, nær grensa til Jordan og mindre enn ein kilometer nord for Eilat, og berre 3&nbsp;km nord for Raudehavet.

Han vart grunnlagd i 1963 og kalla opp etter eit vers i I Kongebok 9:26: «Kong Salomo bygde ein flåte i Esjon-Geber, som ligg ved Eilat, i Edom-landet ved kysten av Sivsjøen.» (9:26). 

Kibbutzen har kring 80 medlemmar og eit totalt folketal på 331. Her dyrkar dei dadlar, grønsaker og frukt. Turisme er òg ei viktig næring.

## Kjelder

**Denne artikkelen bygger på «[[:en:Eilot|Eilot]]» frå ,  den 10. september 2015.* 
*** oppgav desse kjeldene:*

 

## Bakgrunnsstoff
*Offisiell nettstad